Jaroslav Marvan

Jaroslav Marvan (* 11. december 1901, Praha – † 21. máj 1974, Praha), bol český herec, člen divadla V. Buriana a Národného divadla v Prahe. Vytvoril viac ako 150 filmových postáv.

 Mladosť 
Narodil sa a vyrastal na pražskom Žižkove. Vyštudoval reálku a potom sa stal poštárom. Pracoval v pražskom Zemepisnom ústave a na riaditeľstve pôšt. Po niekoľkých rokoch praxe bol vyslaný do Užhorodu na Podkarpatskú Rus (vtedy súčasť Československa), kde pôsobil v rokoch 1920 až 1923 a práve tu začal hrať ochotnícke divadlo. Záľuba mu zostala i po návrate do Prahy, kde účinkoval v žižkovskom divadle Deklarácia a Švandovom divadle. Jeho hlavným zamestnaním však bola práca v oblasti vymáhania úverov, ktorú ale nechcel robiť. Priateľ a spolužiak Josef Čapek mu pomohol vybaviť miesto v divadle u Vlastu Buriana.

 Divadelná kariéra 
Marvan sa tak vo veku 24 rokov, stal hosťujúcim hercom v divadle Vlasty Buriana a od roku 1926 bol profesionálnym hercom a Burianovým dvorným „nahrávačom“. Za protektorátu, v roku 1943, prestúpil do divadla na Vinohradoch, kde pôsobil do roku 1950 Z. Sílová, R. Hrdinová, A. Kožíková, V. Mohylová : Divadlo na Vinohradech 1907 – 2007 – Vinohradský ansámbl, vydalo Divadlo na Vinohradech, Praha, 2007, str. 193, ISBN 978-80-239-9604-3 kedy po rozdelení súborov prešiel do Mestských divadiel pražských, kde pôsobil až do roku 1954 Kolektiv autorů: Národní divadlo a jeho předchůdci, Academia, Praha, 1988, str. 300 . V roku 1954 sa stal členom činohry Národného divadla, kde zostal až do smrti v roku 1974.

 Filmová kariéra 
Účinkoval vo viac než 200 filmoch a stal sa jedným z najobsadzovanejších českých hercov. Prvý film sa volal Falešná kočička (1926) a posledný Noc na Karlštejně z roku 1973. Hral takmer vo všetkých Burianových filmoch. Vystupoval tiež v televíznom seriáli Hříšní lidé města pražského, kde stvárnil postavu kriminálneho radu Vacátka.

 Ocenenie 
 1951 Štátna cena
 1953 Zaslúžilý umelec
 1971 Národný umelec

 Referencie 

 Externé odkazy 
 Galerie prvorepublikových herců – Jaroslav Marvan 

 Zdroj 

Kategória:Českí divadelní herci
Kategória:Českí filmoví herci
Kategória:Českí televízni herci
Kategória:Česko-slovenskí zaslúžilí umelci
Kategória:Česko-slovenskí národní umelci
Kategória:Pochovaní v Prahe
Kategória:Osobnosti z Prahy